દિવાળીનો તહેવાર સૌના માટે આનંદ અને ઉમંગનો અહેસાસ કરાવે છે પરંતુ કેટલાંય એવા કમનસીબ પણ હોય છે, જેમના માટે આ તહેવારોના દિવસ પણ દર્દથી અછૂતા નથી હોતા. આવા લોકો સાથે તહેવારોની મિઠાસને વહેંચીને ઉજવણી સાર્થક બનાવાય તો તેનો અનુભવ પણ કંઈક અલગ હોય છે. આવી જ એક ઘટના શહેરમાં નવી સિવિલ હોસ્પિટલમાં પણ બની હતી. પાલિકામાં સ્થાયી સમિતિના અધ્યક્ષ અનિલ ગોપલાણી અને મજૂરા વિધાનસભા મત વિસ્તારના ધારાસભ્ય હર્ષ સંઘવીએ ગરીબ દર્દીઓ સાથે દિવાળીની ઉજવણી કરી હતી.